2021. gada Latvijas futbola Virslīgas sezona

Latvijas futbola virslīgas 2021. gada sezona bija 47. Virslīgas sezona. Čempionātu organizēja Latvijas Futbola federācija. 2021. gada Latvijas futbola virslīgas ģenerālsponsors bija "Optibet", tāpēc čempionāta oficiālais nosaukums bija "Optibet Virslīga". Virslīgā šo sezonu uzsāka 9 klubi, tomēr sezeonas laikā FK Ventspils un Jūrmalas "Noah" atsauca savu dalību no čempionāta, tādēļ to noslēdza 7 klubi.

Sezona tika uzsākta 13. martā, un tā noslēdzās 6. novembrī. Par 2021. gada Latvijas čempioniem kļuva RFS, kam tas bija pirmais tituls vēsturē. Sudrabu izcīnīja Valmiera FC, kurai tas arī bija labākais panākums vēsturē, kamēr bronzu izcīnīja FK Liepāja. Pagājušās sezonas čempioni Riga FC ieņēma vien 4. vietu.

Par rezultatīvāko spēlētāju kļuva Jūrmalas "Spartaka" uzbrucējs Leonels Vambā, kurš guva 14 vārtus. Aiz viņa palika Valmieras uzbrucēji Ibrahīma Sovs un Raimonds Krollis ar 12 gūtiem vārtiem.

 Komandas 

 Komandu izmaiņas 
Turnīrā bija plānota 10 klubu dalība. Pēc 2020. gada sezonas uz 1. līgu tika pazemināts pēdējās vietas ieguvējs FK Tukums 2000, uz Virslīgu tika paaugstināts 1. līgas uzvarētājs FC Lokomotiv Daugavpils, kura vietu Virslīgā gan pārņēma jaunizveidots klubs FC Noah Jurmala. Tomēr no 11 licencēšanai pieteikušajām komandām (deviņas pagājušās sezonas dalībnieces, FC Noah Jurmala, kā arī 1. līgas 2. vietas ieguvēja FK Auda), dalībai Virslīgā nepieciešamā LFF-A licence tika piešķirta vien deviņām — to nesaņēma FK Jelgava, kā arī FK Auda. FK Auda iesniedza apelāciju, kas tika noraidīta. 12. martā, dienu pirms sezonas sākuma, tika atsaukta FC Noah Jurmala piešķirtā licence, kas nozīmēja, ka turnīru uzsāka 8 komandas.

15. aprīlī Sporta arbitrāžas tiesa apmierināja Noah prasību, kas nozīmēja, ka klubam provizoriski jāpiešķir A licence dalībai Virslīgā. Noah iesaistījās čempionātā ar 6. kārtu.

19. jūnijā tika paziņots, ka FK Ventspils atsauc dalību no Virslīgas čempionāta, pamatojot to ar nespēju nodrošināt komandas turpmāku finansēšanu un uzturēšanu. Tā kā FK Ventspils bija nospēlējis mazāk kā 50% no plānotajām spēlēm, šī kluba rezultāti tiek anulēti.

14. jūlijā Sporta arbitrāžas tiesa lēma, ka Noah nepielaišana startam Virslīgā nebija pamatota. Tika pieņemts lēmums Noah piespriest naudas sodu par licencešanas noteikumu neievērošanu, kā arī saglabāt kluba licenci dalībai Virslīgā. 23. jūlijā Noah vadība atsauca kluba dalību no 2021. gada Virslīgas čempionāta. Pirms tam Noah neieradās uz 18. jūlija Virslīgas spēli pret Valmiera FC, par to saņemot tehnisko zaudējumu.

 Komandu pārstāvētās pilsētas 

 Stadioni un personāls 
KomandasPilsētaStadionsIetilpībaGalvenais trenerisKapteinisDaugavas stadions4022 Nebojša Vigņevičs(sezonas gaitā aizstāja Dmitriju Mološu)Daugavas stadions5673 Andrejs Gluščuks(sezonas laikā aizstāja Andri Rihertu)Rihards OzoliņšArkādijas stadions432 Viktors MorozsAntonijs ČernomordijsSkonto stadions8087 Andris Riherts(sezonas gaitā aizstāja Denisu Laktionovu)Slokas stadions2500 Pšemislavs Lagožnijs(sezonas gaitā aizstāja Mareku Zubu)Olimpiskais centrs "Ventspils"3200 Igors Kičigins(sezonas gaitā aizstāja Viorelu Frunzi)Vidzemes Olimpiskais centrs1000 Tamazs PertijaRaimonds KrollisStadions "Celtnieks"1980 Andrejs KaļiņinsRTU stadions Artjoms Gorlovs

 Norise 

 Turnīra tabula 

 Labākie vārtu guvēji 
Iekavās norādīti ar 11 metru soda sitieniem gūtie vārti.

#FutbolistsKomandaVārti 1  Leonels Vambā Jūrmalas "Spartaks" 14 (1) 2  Ibrahīma Sovs Valmiera FC 12 3  Raimonds Krollis Valmiera FC 12 (2) 4  Stefans Miloševičs Riga FC 10 (1)5  Junusa Muritala FK Metta9  Džibrils Geje Valmiera FC  Emersons RFS 8  Mikaels Soisalo Riga FC 8

 Atsauces 

 Ārējās saites 
 2021. gada Latvijas futbola Virslīgas sezona 

Kategorija:Latvijas futbola Virslīga
Latvijas Virslīga
Kategorija:2021. gads Latvijā